**LIDL VILENJACI SPAKOVALI NOVOGODIŠNJE PAKETIĆE ZA NAJMLAĐE**

Magični vilenjaci obavljaju najlepši posao za Deda Mraza - pakuju poklone, raspoređuju ih i biraju sve ono što su deca poželela tokom godine. Upravo zato, a u duhu novogodišnjih praznika, simboličnim gestom pakovanja paketića, vilenjaci kompanije Lidl jutros su u Lidl Logističkom Centru u Novoj Pazovi pripremili poklone za više od 2.000 dece i krenuli da usreće mališane u okolnim mestima i Beogradu.

Do sada su vilenjaci Lidlove donacije isporučili predškolskoj ustanovi „Poletarac” Stara Pazova, koja u svom sistemu ima čak 16 vrtića, dok će u narednim danima preko 700 novogodišnjih paketića biti isporučeno, između ostalog, i Centru za integraciju mladih i deci u njihovim Svratištima u Beogradu, predškolskoj ustanovi „Naša Mladost” Lapovo, kao i BELhospice-u, to jest deci koja su korisnici njihovih palijativnih usluga, a Lidl vilenjaci će nastaviti da putuju i usrećuju decu sirom zemlje.

„*Kompanija Lidl Srbija u okviru svog društveno odgovornog poslovanja, ne vodi brigu samo o očuvanju prirode i resursa, već prepoznaje i potrebu da se na lice dece donese osmeh, a novogodišnja darivanja jedan su od načina da upravo tokom praznika pažnju posvetimo deci i onima kojima je to najpotrebnije*“, kaže **Aleksandra Mirić**, CSR specijalista iz kompanije Lidl Srbija.

Samo tokom decembra komanija Lidl Srbija i njeni vilenjaci će donirati proizvode za pripremu novogodišnjih paketića i na taj način obradovati oko 3.300 dece.

KO SU LIDL VILENJACI

Lidl vilenjaci, kao i svi ostali vilenjaci koji u ovom periodu godine vredno rade, svi su oni koji svakodnevno čuvaju prazničnu energiju, pakuju najlepše emocije za najmlađe tokom cele godine, i brinu o tome da se što više osmeha nađe na licima najmlađih. Verujemo da ih je Lidl i ove godine slatko iznenadio.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 70 prodavnica u 40 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)